Diari Oficial de la Generalitat Valenciana


Sumari del DOGV 8857, del 15-07-2020 (2020/5391)

RESOLUCIÓ de 2 de juliol de 2020, de la Direcció General de Qualitat, Rehabilitació i Eficiència Energètica, de modificació, com a conseqüència de la rectificació d'ofici d'errors, de la Resolució de 14 de gener de 2019, de la Direcció General d'Habitatge, Rehabilitació i Regeneració Urbana, per a la concessió de les ajudes de rehabilitació d'habitatges situats en edificis de tipologia residencial col·lectiva, regulades mitjançant l'Ordre 6/2018, de 25 de juny, de la Conselleria d'Habitatge, Obres Públiques i Vertebració del Territori, per la qual s'aproven les bases reguladores corresponents, convocades mitjançant la Resolució de 5 de juliol de 2018, en el marc del Pla estatal d'habitatge 2018-2021.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8857

Data del DOGV
:   15-07-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/5391


Data del document
:   02-07-2020

Organisme emissor
:   Vicepresidència Segona i Conselleria d'Habitatge i Arquitectura Bioclimàtica

Tipus de document
:   Resolució

Anàlisi jurídica

 Descriptors 

:   * Vicepresidència Segona i Conselleria d'Habitatge i Arquitectura Bioclimàtica
    * ajuda pública

RESOLUCIÓ de 2 de juliol de 2020, de la Direcció General de Qualitat, Rehabilitació i Eficiència Energètica, de modificació, com a conseqüència de la rectificació d'ofici d'errors, de la Resolució de 14 de gener de 2019, de la Direcció General d'Habitatge, Rehabilitació i Regeneració Urbana, per a la concessió de les ajudes de rehabilitació d'habitatges situats en edificis de tipologia residencial col·lectiva, regulades mitjançant l'Ordre 6/2018, de 25 de juny, de la Conselleria d'Habitatge, Obres Públiques i Vertebració del Territori, per la qual s'aproven les bases reguladores corresponents, convocades mitjançant la Resolució de 5 de juliol de 2018, en el marc del Pla estatal d'habitatge 2018-2021. [2020/5391]  
Vistos els antecedents que consten en la Direcció General de Qualitat, Rehabilitació i Eficiència Energètica, resulten els següents:  
  
Antecedents de fet  
Primer. La Resolució de 5 de juliol de 2018, de la Conselleria d'Habitatge, Obres Públiques i Vertebració del Territori, per la qual es convoquen per a l'exercici 2018 les ajudes de rehabilitació d'habitatges situats en edificis de tipologia residencial col·lectiva, dins del Programa de foment de la conservació, de la millora de la seguretat d'utilització i de l'accessibilitat en habitatges del Pla estatal d'habitatge 2018-2021, va ser publicada en el Diari Oficial de la Generalitat Valenciana en data 10 de juliol de 2018 (DOGV 8335).  
Aquesta resolució va ser dictada d'acord amb l'Ordre 6/2018, de 25 de juny, de la Conselleria d'Habitatge, Obres Públiques i Vertebració del Territori, per la qual s'aproven les bases reguladores de les ajudes de rehabilitació d'habitatges situats en edificis de tipologia residencial col·lectiva, dins del Programa de foment de la conservació, de la millora de la seguretat d'utilització i de l'accessibilitat en habitatges del Pla estatal d'habitatge 2018-2021 (DOGV 8327, 28-06-2018).   
  
Segon. Tal com es disposa en la base reguladora catorze de la mencionada Ordre 6/2018, a proposta de l'òrgan col·legiat de data 21 de desembre de 2018, es dicta Resolució de data 14 de gener de 2019 de la Direcció General d'Habitatge, Rehabilitació i Regeneració Urbana d'aleshores, per la qual es concedeixen les ajudes de rehabilitació d'habitatges situats en edificis de tipologia residencial col·lectiva establides per a l'exercici 2018 (DOGV 8472, 25-01-2019).  
Tal com es detalla en aquesta Resolució, les ajudes concedides sumen un import total de 827.447,01 €, corresponent a 83 expedients, ordenats segons la puntuació obtinguda en funció dels criteris d'adjudicació disposats en les seues bases reguladores, havent acreditat les parts beneficiàries el compliment dels requisits i de les seues obligacions fiscals, tributàries i amb la Seguretat Social. El cost d'aquestes ajudes s'atén amb càrrec a l'aplicació pressupostària 66.64.76.890.88.4 de la línia S8287000, «Pla estatal d'habitatge 2018-2021», dotada inicialment amb una quantia màxima d'1.250.000 €.   
Tercer. Després d'haver-se revisat els expedients amb ajuda concedida, es detecta que en alguns casos existeixen errors en el càlcul de la subvenció relatius a l'import d'ajuda concedida. Aquests errors derivats de la programació informàtica, s'han produït en la limitació de la quantia màxima de l'ajuda que, amb el finançament del Ministeri de Foment (actual Ministeri de Transports, Mobilitat i Agenda Urbana), i segons disposa la base huitena, pot atorgar-se per a actuacions que incloguen mesures per a la millora de l'accessibilitat dels habitatges. El límit d'aquesta quantia està establit amb caràcter general en 8.000 euros, però pot sobrepassar-se fins a arribar als 14.000 si hi resideixen persones amb discapacitat i fins i tot 17.000 euros en funció del grau d'aquesta. L'aplicació informàtica havia de detectar l'acreditació de discapacitat de manera diferenciada al fet que puguen residir persones majors de 65 anys, ja que aquesta última circumstància no justifica l'increment del límit fins als 14.000 euros, com erròniament s'ha produït.  
  
Quart. Una vegada limitada la caracterització de l'error observat, el titular de la Direcció General de Qualitat, Rehabilitació i Eficiència Energètica, com a competent en la promoció i gestió d'aquestes ajudes de rehabilitació edificatòria, insta mitjançant convocatòria de data 26-06-2019, la constitució del corresponent òrgan col·legiat perquè especifique els expedients afectats, en els quals la quantia de la subvenció inicialment assignada a càrrec del Ministeri depassa erròniament el límit màxim de 8.000 euros que, segons el que s'ha exposat en el punt anterior, se'ls havia d'aplicar tenint en compte el tipus d'actuació i les circumstàncies personals dels qui resideixen en l'habitatge.  
Constituït i reunit l'òrgan col·legiat en sessió telemàtica de data 1 de juliol de 2020, desenvolupa la seua labor tècnica en relació amb el que se li havia encomanat individualitzant els expedients afectats que s'enumeren en la taula següent, en la qual s'indiquen les quanties de subvenció inicialment assignades, segons la publicació en el Diari Oficial de la Generalitat Valenciana número 8472, de 25-01-2019, de la Resolució de data 14 de gener de 2019 de la Direcció General d'Habitatge, Rehabilitació i Regeneració Urbana d'aleshores, per la qual es concedeixen les ajudes de rehabilitació d'habitatges situats en edificis de tipologia residencial col·lectiva establides per a l'exercici 2018:   
Analitzats aquests expedients i una vegada aplicat correctament el límit de 8.000 euros d'ajuda a càrrec del Ministeri que els havia de correspondre, resulta la següent assignació de subvencions:  
En conseqüència, constatats aquests errors materials i limitada la seua incidència en els expedients ací relacionats, escau modificar les ajudes concedides mitjançant la mencionada Resolució de 14 de gener de 2019, de manera que es minoren les quanties inicialment adjudicades amb finançament a càrrec del Ministeri de Foment a les parts beneficiàries dels expedients de referència, fins a ajustar-les al límit màxim atorgable de 8.000 euros que, d'acord amb el que s'estipula en la base reguladora huitena de l'Ordre 6/2018, de 25 de juny, ha de correspondre'ls.  
  
L'especificació d'aquests expedients així com la incidència de l'error en la quantificació de les ajudes que en dret ha de correspondre'ls, queden recollides en les taules precedents, segons consta en l'Acta de la reunió de l'òrgan col·legiat. Tot això a fi de sustentar, d'acord amb la Llei 39/2015, d'1 d'octubre, del procediment administratiu comú de les administracions públiques, que en el seu article 109 regula la revocació d'actes i rectificació d'errors materials, de fet o aritmètics que hagen sigut observats, la pertinent resolució que modifique la concessió atorgada inicialment.  
  
Fonaments de dret  
És competent per a resoldre la concessió d'aquestes ajudes el director general de Qualitat, Rehabilitació i Eficiència Energètica, d'acord amb el que s'estableix en la base catorze de l'Ordre 6/2018, de 25 de juny, de la Conselleria d'Habitatge, Obres Públiques i Vertebració del Territori, per la qual s'aproven les bases reguladores per a les ajudes de rehabilitació d'habitatges situats en edificis de tipologia residencial col·lectiva, convocades mitjançant resolució de 5 de juliol de 2018 en el marc del Pla Estatal d'habitatge 2018-2021, publicada en el DOGV número 8335, de 10 de juliol per a l'exercici 2018.  
Així mateix és competent per a resoldre sobre rectificació de concessió d'ajudes el director general de Qualitat, Rehabilitació i Eficiència Energètica d'acord amb el que s'estableix en la Resolució de 2 d'agost de 2019, del vicepresident segon i conseller d'Habitatge i Arquitectura Bioclimàtica, sobre delegació de l'exercici de competències en determinats òrgans de la Conselleria i de conformitat amb l'article 11 del Decret 240/2019, de 25 d'octubre, del Consell, d'aprovació del Reglament orgànic i funcional de la Vicepresidència Segona i Conselleria d'Habitatge i Arquitectura Bioclimàtica.  
Vista l'Acta de la reunió i la proposta de l'òrgan col·legiat de data 1 de juliol de 2020, la Llei 39/2015, d'1 d'octubre, del procediment administratiu comú de les administracions públiques, i altra normativa de necessària i pertinent aplicació, resolc:  
  
Únic  
Modificar les ajudes concedides per Resolució de 14 de gener de 2019 de la Direcció General d'Habitatge, Rehabilitació i Regeneració Urbana, de la convocatòria per a la concessió de les ajudes regulades mitjançant Ordre 6/2018, de 25 de juny, de la Conselleria d'Habitatge, Obres Públiques i Vertebració del Territori, per la qual s'aproven les bases reguladores de la concessió de subvencions per a les ajudes de rehabilitació d'habitatges situats en edificis de tipologia residencial col·lectiva i convocades mitjançant Resolució de 5 de juliol de 2018 en el marc del Pla estatal d'habitatge 2018-2021, de manera que es minoren les quanties adjudicades inicialment amb finançament a càrrec del Ministeri de Foment a les parts beneficiàries dels expedients que s'enumeren a continuació, fins a ajustar-les al límit màxim atorgable de 8.000 euros que, d'acord amb el que s'estipula en la base reguladora huitena de l'Ordre 6/2018, de 25 de juny, ha de correspondre'ls, tal com es detalla en el següent quadre resum:  
Contra la present resolució, que posa fi a la via administrativa, es podrà interposar potestativament un recurs de reposició davant la Secretaria Autonòmica a d'Arquitectura Bioclimàtica i Sostenibilitat Energètica, d'acord amb el punt resolutiu primer de la Resolució de 2 d'agost de 2019 del vicepresident segon i conseller d'Habitatge i Arquitectura Bioclimàtica, sobre delegació de l'exercici de competències en determinats òrgans de la Conselleria, en el termini d'un mes a comptar des de l'endemà de la seua publicació, de conformitat amb el que s'estableix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé, directament un recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos a comptar des de l'endemà de la seua publicació, de conformitat amb el que s'estableix en els articles 10 i 46 de la Llei reguladora de la jurisdicció contenciosa administrativa..  
  
València, 2 de juliol de 2020.- El director general de Qualitat, Rehabilitació i Eficiència Energètica: Jaume Monfort i Signes.